ผลกระทบขยับสอบ GAT/PAT กลับวันเดิม
96 สนามไม่ว่าง-ห่วงเด็กได้ข้อมูลไม่ทั่วถึง ข้อดีมีเวลาเตรียมโอเน็ต,ศ.นพ.อุดม คชินทร รมช.ศึกษาธิการ เปิดเผยว่า ตามที่ราชกิจจานุเบกษาได้ประกาศพระราชกฤษฎีกาให้มีการเลือกตั้งสมาชิกสภาผู้แทนราษฎรเป็นการทั่วไป พ.ศ.2562 นั้น กระทรวงศึกษาธิการ (ศธ.) ต้องรอคณะกรรมการการเลือกตั้ง (กกต.) ประกาศวันเลือกตั้งอีกครั้ง โดย ศธ.ได้แจ้งไปยัง กกต.แล้วว่า ขอให้วันเลือกตั้งที่ไม่ตรงกับวันสอบของนักเรียน ม.6 ที่จะนำคะแนนไปใช้ในการสมัครเข้าระบบทีแคส ทั้งการสอบ 9 วิชาสามัญ ซึ่งกำหนดสอบวันที่ 16-17 มี.ค.2562 และการสอบโอเน็ตวันที่ 2-3 มี.ค.2562 ส่วนประเด็นที่เรียกร้องให้ย้ายวันสอบแบบวัดความถนัดทั่วไป หรือ GAT และแบบวัดความถนัดทางวิชาการ/วิชาชีพ หรือ PAT กลับมาเป็นวันที่ 23-26 ก.พ.2562 นั้น เป็นเรื่องที่ที่ประชุมอธิการบดีแห่งประเทศไทย (ทปอ.) ต้องไปพิจารณาว่าจะกลับมาได้หรือไม่ ตนคิดว่าสามารถเลื่อนกลับมาได้แต่ต้องพิจารณาเหตุผลอื่นประกอบด้วยว่าจะคุ้มค่าหรือไม่,ด้าน รศ.เพ็ญรัตน์ หงษ์วิทยากร รองเลขาธิการ ทปอ. เปิดเผยว่าจากการประชุมคณะกรรมการการคัดเลือกกลางบุคคลเข้าศึกษาในสถาบันอุดมศึกษา หรือทีแคส ได้พิจารณาการบริหารกระบวนการจัดสอบ GAT/PAT ปีการศึกษา 2562 ซึ่งมีหน่วยงานที่เป็นสนามสอบ 5 สังกัด จำนวน 212 แห่ง นักเรียนเลือกสนามสอบตั้งแต่วันสมัคร และได้รับข้อมูลสนามสอบ ห้องสอบ วันเวลาเรียบร้อยแล้ว ขณะที่สถาบันทดสอบทางการศึกษาแห่งชาติ (สทศ.) ต้องใช้เวลาไม่น้อยกว่า 30 วันในการจัดทำต้นฉบับ การพิมพ์ ทั้งข้อสอบปกติและข้อสอบอักษรเบรลล์ รวมถึงวางแผนการขนส่งข้อสอบ หากประกาศเลื่อนการสอบ GAT/PAT กลับไปตามกำหนดเดิมวันที่ 23-26 ก.พ.พบว่า 1.มีสนามสอบ 96 แห่งไม่สามารถรับเป็นสนามสอบได้ เนื่องจากมีกิจกรรมอื่นที่กำหนดวันที่ 24 ก.พ. 2.มีนักเรียน ม.6 เข้าค่ายฝึกวิชาทหาร 2,000 คน ถ้าเปลี่ยนสนามสอบ เด็กกลุ่มนี้อาจจะร้องเรียนเพราะได้รับผลกระทบ 3.กรณีสนามสอบเปลี่ยน สทศ.ต้องส่งข้อมูลให้นักเรียนทราบ ซึ่งไม่มั่นใจว่านักเรียนจะได้รับทราบข้อมูลทั่วถึงหรือไม่ 4.บางจังหวัดมีสนามสอบแห่งเดียว การเปลี่ยนแปลงอาจส่งผลกระทบต่อการจัดหาสนามสอบใหม่ในกรณีที่สนามสอบเดิมไม่ว่าง 5.กรรมการคุมสอบอาจต้องเปลี่ยนแปลงเพราะไปทับซ้อนกิจกรรมที่ได้วางแผนไว้แล้ว 6.ผู้สมัครบางส่วนจองการเดินทางและที่พักไว้แล้ว การเปลี่ยนแปลงอาจส่งผลกระทบในเรื่องค่าใช้จ่าย ส่วนข้อดีการจัดสอบตามเดิมวันที่ 16-19 ก.พ. นักเรียนจะได้สอบในสนามสอบที่เลือกและทราบรายละเอียดเรียบร้อยแล้ว หลังสอบ GAT/PAT จะมีเวลา 2 สัปดาห์ เตรียมตัวสอบโอเน็ตและสอบ 9 วิชาสามัญ ซึ่งส่วนใหญ่วางแผนกิจกรรมต่างๆไว้แล้ว.
ตามที่ราชกิจจานุเบกษาได้ประกาศพระราชกฤษฎีกาให้มีการเลือกตั้งสมาชิกสภาผู้แทนราษฎรเป็นการทั่วไป พ.ศ.2562 นั้น กระทรวงศึกษาธิการ (ศธ.) ต้องรอคณะกรรมการการเลือกตั้ง (กกต.) ประกาศวันเลือกตั้ง
เลือกตั้ง62,วันเลือกตั้ง,สอบGAT/PAT,สอบโอเน็ต,ทีแคส,การศึกษา